text: [{"text_idx": "#000003", "text": "Iiraan meesha waraanaa misaa\u2019ela qilleensa irratti qolatu oomishuun eebbisiste"}, {"text_idx": "#000004", "text": "Iiraan meeshaa waraanaa misaa\u2019ela qilleensa irratti qolatu kan Bavara-373 jechuun moggaaste hojjachuun, guyyaa kaleessaa bakka prezdaantiin biyyattii Hasan Rohaanii argametti raayya ittisa biyyattitiif kan dabarsite tahuu odeeyfannoon ni addeessa."}, {"text_idx": "#000005", "text": "Iiraan bara 2010 meeshaa misaa\u2019ela qolatu S-300 jedhamu Raashiyaa irraa bituudhaaf yaaliin goote qoqqobbii irra kaahamee tureen eega fashalaayee bode, meeshaa ittisa misaa\u2019elaa kana biyya keessatti oomishuuf hojii kan jalqabde tahuu ibsame."}, {"text_idx": "#000006", "text": "Prezdaant Hasan Rohanii sirna eebbaa kana irratti haasaya godheen \u201cmeshaan waraanaa Iiraan biyya keessatti hojjatte kun kan Raashiyaa isa jalqabaa S-300 jedhamu kan caalu yoo tahu, gama hundaan meeshaa ittisa misaa\u2019elaa Raashiyaa isa hammayyaa S-400 jedhamutti kan dhiyaatu\u201djechuun ibse."}, {"text_idx": "#000008", "text": "Iiraan yeroo dhihoo as jeettiiwwanii fi markaboota dabalatee meeshaa waraanaa heddu biyya keessatti kan oomishaa jirtu yoo tahu, kunis industiriin ittisa biyyattii saffisaan kan guddataa dhufe tahuu odeeyfannoon ni mul\u2019isa."}, {"text_idx": "#000019", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]